እቲ ትካል፡ ብፋይዘር ባዩኤንቴክ ዝፈረየ ክታበት ኮሮናቫይረስ፡ 95 ምኢታዊት ናይ ምክልኻል ዓቕሚ ከምዘለዎ ብምሕባር፡ ካብ 16 ዓመትን ልዕሊኡን ንዘለዉ ሰባት ክውሃብ ውሑስ ምዃኑ'ዩ ሓቢሩ ዘሎ። ላዕለዋይ ዳይረክተር ኤጀንሲ ምቁጽጻር መድሃኒት ኣውሮጳዊ ሕብረት ኢመር ኩክ፡ እቲ ክታበት ኣብ መላእ ሃገራት ኣውሮጳዊ ሕብረት ኣብ መዓላ ክውዕል ኣፍልጦ ከምዝተወሃቦ ንኸበስር ኣብ ዝተቐረበሉ "ኣብቲ ኣንጻር ለበዳ ኮሮናቫይረስ ከነካይዶ ዝጸናሕና ቃልሲ ሓደ ኣወንታዊ ዜና እዩ" ኢሉ። ኢመር ኩክ ብምስዓብ "ሕጂ ንኹሎም ዜጋታት ኣውሮጳዊ ሕብረት እዚ ክታበት፡ ብድሕነቱን ብቕዓቱን ኣተኣማማኒ ዝኾነ፡ ኩሉ መስፈሪታት ዘማልአ ክታበት ምዃኑ ክሕብር እፈቱ" ኢሉ። ኣመሪካ ብኮቪድ-19 ንዝተሃሰዩ ዝውዕል 900 ቢልዮን ዶላር ክትስልዕ'ያ ኣብ ኤርትራ ዕጽዋ ኮቪድ-19 መዓስ እዩ ዝፈኩስ?
